Kastikkeena käytin ihan tavallista kauramaitoa. Tähän sopii hyvin myös kaurakerma. Se on paksumpaa, joten suurustusjauhoja ei tällöin tarvita niin paljoa. Valmiit maustetut kermat ovat kuitenkin vähän kalliimpia joten edullinen versio tulee tavallisesta kasvimaidosta. Nesteeksi sopii myös muut kasvimaidot kuten soija ja mantelimaito. Ole kuitenkin tarkka barista maitojen kanssa, koska ne saattavat sisältää sokeria ja kastikkeesta voi tulla liian makea.